***Ұ.Б. Төлешова, Ө.Д. Сандықбаева, А.Е.Үсенбекова***

(Əл-Фараби атындағы ҚазҰУ, Алматы қ.)

**ТЫҢДАУШЫЛАРДЫҢ РЕФЛЕКЦИЯСЫН ИНТЕРАКТИВТІ ОҚЫТУ ТЕХНОЛОГИЯЛАРЫ**

**АРҚЫЛЫ ҚАЛЫПТАСТЫРУ**

Тыңдаушылардың педагогикалық рефлекциясын интерактивті оқыту технологиясы арқылы

қалыптастыру мəселесі қазіргі замандағы педагогиканың өзектілігін зерттеудің ғылыми бағыты болып

табылады. Инновацияларды басқару мəселелері бойынша Қазақстандық жəне шетелдік ғалымдар жан-

жақты ғылыми зерделеу жүргізген. Ғалымдар инновацияларды басқарудың жан-жақты салалары

бойынша əр-түрлі тұжырымдар қалыптастырған.

Рефлексия терминінің латын тілінен аудармалары: «reflekto» - кері бұру; «refleksys» - кері

қозғалу, кері бұрылу; «refleksio» - кері қарау. Сонымен қатар латын тілінде «animum reflektere» - көңіл

бөлу, еске түсіру, ойлау дегенді білдіреді. Рефлексия – субъектінің өзіндік ішкі психикалық күйін тану

үдерісі дегенді білдіреді.

Гегель адамның өзін танып білу функцияларымен байланыста болатын рефлексияның екі түрін

бөліп көрсетті. Бірінші деңгей – рефлексияда пайдаланылатын құралдар талпыныс тудыра ма,

талпыныс қанағаттандырыла ма, сонымен бірге бұл талпыныстарды қанағаттандыру үшін олар өте

маңызды болып табыла ма? деген сұрақтарға жауап берумен сипатталса, екінші деңгей – рефлексияда

əр түрлі талпыныстардың мақсаттары басты мақсатпен салыстырылады жəне олардың

қанағаттандырылуы басты мақсатқа жетумен сəйкес келе ме?, - деген сұрақтарға жауап берумен

сипатталады. Гегель еңбегінде сұрақтарға жауап шешім қабылдаудың негізі деп бөліп көрсетіп,

рефлексия үдерісі «төменгі қабілеттіліктен оның жоғары деңгейіне ауысу ниетінен басталады», - деп

түсіндіреді. Сонымен қатар, рефлексия басқа адамдармен əрекет үдерісіндегі өзара əрекеттестік жəне

қарым-қатынас барысындағы өзін-өзі тану құралы ретінде қарастырылады.

Философиядан психология бөлініп шыққаннан кейін «рефлексия» ұғымы XX басында С.Л.

Рубенштейннің ойлау мен сананы зерттеуге бағытталған жұмыстарында, Л.С.Выготскийдің тұлғаны,

А.А. Бодолевтің қарым-қатынасты зерттеу жұмыстарында қолданыла бастады.

С.Л. Рубенштейн: «рефлексия – өмірден жəне қоршаған ортадан алған əсерлерінен өзін бөліп

алып, оның санада пайда болуы », - деп көрсетті.

Л.С. Выготский психикалық дамудағы рефлексияның рөлін қарастыра отырып, «рефлексияның

негізгі қызметі – өзіндік əрекеттердің санада болуы» деген түсініктеме берген. В.В. Давыдов, Г.П.

Щедровский, В.И. Слободчиков, А.З. Зак жəне басқалар адамның өзін-өзі тануға, түсінуге, зерттеуге

тырысуы рефлексияға тəн қасиеттер дейді.

И.Н. Семеновтың пікірінше адам санасының рефлексия феноменісіз еш мəні болмайды. Себебі

кез келген күрделі жүйе дамиды, ерте ме кеш пе рефлексия феномені туындайтындай жағдайға жетеді,

яғни, адам өз əрекетін ойында қорытып, оның барысын бақылап, реттеп, нəтижесіне баға бере отырып,

өткен тəжірибеден қорытынды шығарады, алдағы əрекетін жоспарлайды.

К.Я. Вазинаның ойынша, рефлексия – бұл ішкі қарама-қайшылықтардың өзектілігін тауып,

оларды шешу жолдарын көрсететін, өзінің тəжірибелік іс-əрекетін сезінуге бағытталған, адамның өзін-

өзі тану қабілеті. Сонымен қатар, өзінің іс-əрекетін сезіну, жеткен жетістіктерін көріп, кеткен

қателіктерін байқап, оларды түзету мүмкіндігіне ие болып, соның негізінде мəдени құндылықтарды

тұтыну жəне жаңа құндылықтарды дүниеге əкелу құбылысы болып табылады.

А.И. Зимняя: «педагогикалық рефлексия деп педагогикалық іс-əрекетті келешек ұрпақтың

тəрбиесі мен білім беруіне əлеуметтік жағынан жауапты тұлға болып табылатын субъект ретіндегі

мұғалімнің кəсіби санасының сəйкестендірілуін айтады. Рефлексияға деген қажеттілік педагогтың

өзінің кəсіби санасына байланысты болып келеді», - деп анықтайды. Рефлексия – өзін-өзі танудың, түсінудің, тексерудің, бақылаудың, бағалаудың негізгі тəсілі, жəне ойлаудың қажетті құралы.

Рефлексияны қалыптастыруда өзіндік бақылау, өзіндік бағалау, өзін-өзі реттеу бір-бірінен бөлінбейтін

үрдістер болып табылады. Олай болса сабақта интерактивті əдістер арқылы тыңдаушылардың

рефлекциясын қалыптастыруымыз керек.

А.З. Зак рефлексия ұғымын анықтауда зерттеулерді келесідей топтауды ұсынады:

- Адамның өзіндік санасын зерттеумен байланысты жұмыстар. Бұл зерттеу бағытында əр

түрлі əркеттегі өзіндік бақылау, бағалау, өзіндік сана аспектісіне қатысты материалдар жинақталады.

- Проблемалық міндеттерді шешу барысындағы шығармашылық ойлауға арналған жұмыстар.

Бұл жерде рефлексия – субъектінің өзіндік ойлау үрдісін ұғыну ретінде түсіндіріледі.

- Кибернетикалық-əлеуметтік-психологиялық тұрғыдағы зерттеулермен байланысты

жұмыстар. Бұл жерде рефлексия – басқа адамдардың санасын, ойын тану қасиеті, басқа адамда болып

жатқан жағдайларды түсініп, оны өзінің ішкі дүниесінен өткізе білу үрдісі ретінде анықталады.А.А.

Бодалев, О.Г. Кукосян, И.А. Вишняков, Л.Н. Суетова еңбектерде өзі мен өзгелер туралы білімге адам

дамуына ортаның белгілі ықпалы бар екендігі туралы идеялар нақтыланады. Өзін-өзі тану деңгейі

ортаға кері əсер етуі мүмкін екендігі жөнінде де айтылады, яғни тұлға іс-əрекеттердің бағыт-бағдары

мен табыстылығына əсер етеді.

**Өзін-өзі тану**

**тəсілдері**

**Мазмұны**

1 2

Тұлғалық өзін-өзі

сараптау

Тұлғаның жетістіктері мен сəтсіздіктерінің себеп-салдарлық байланысын

ашуға көметеседі. Өзін-өзі сараптаудың қай бағытта өрбуі тұлғаның өз бойында

адамгершілік рухани қадір-қасиеттердің қаншалықты тереңдігі оның тұлғалық

шығармашылық потенциялының дамуын, тұлғалық өсіп-жетілуін анықтайды.

Осындай ішкі жан-дүниедегі жұмыс аналитикалық ойлау қабілетін дамытады,

тұлғалық рольдік мінез- құлықына дер кезінде түзету енгізуді қамтамасыз етеді.

Педагогикалық

рефлексия

Тұлға саласының өз-өзіне қарайбағытталуы, оның өз бойынаүңілуі, болашақ

педагогтыққызметі туралы ұғымдарынескеру. Бұл тұлғаның белгілі бірситуация

туралы пайда болғанұғымдарының бейнесінің көзалдына ойша келтіріп,

соныңарқасында өзі туралы ұғымдынақтылау қабілеті. Өзінің əрбіріс-əрекетін

оның мақсатқасəйкестігі тұрғысынан саралайкеле, ол өзін əркез түзепотырады.

Рефлексияныңнегізінде осындай үздіксіз өзін-өзі түзеу процесі жатыр.

Өзін-өзі бақылау Оқу барысындағы белгілі бірситуациядағы өз қалпын көзалдына елестетуге

тырысуы. Өзін-өзі бақылаудың, болжаудың басты критериі – адамгершілік-

рухани құндылық бағдарын жан-жақты сараптау қабілеті мен осы негізде

шешімдердің көптегенмүмкіндіктерін дайындау, сонымен қатар іс-əрекеттің

алдағы мүмкін нəтижесін алдын- ала көру.

Өзін-өзі қабылдау Бұл процесс кезінде нақтыситуацияға байланысты өзі жəнеөз құлқының

жекелегенбейнелері, қалыптасады.

Өзін-өзі қадағалау түрлі ситуациялар кезінде өзін-өзі саналы немесе еріксіз түрдебақылау.

Мұның арқасында

белгілі бір айтарлықтай тұрақтыөзінің “Мені” туралы ұғымқалыптасады.

Ғалымдардың еңбектерінде талдау жүргізу негізінде, «рефлексия» - кең ауқымды да, көп

мағыналы ұғым деген тұжырым жасаймыз. Жалпы алғанда, рефлексия ұғымын төрт мағынада

қарастыруға болады:

*Бірінші топқа* психологиялық анықтамалар жатады. Бұл жерде рефлексия – ойлану, өз ойларын

талдау, өзінің психикалық күйін саралау, өз əрекетін талдауға деген бейімділік ретінде көрініс табады.

*Екінші топқа* логикалық-гнесеологиялық анықтамалар жатады. Яғни, рефлексия – адам

ойының қағидасы, өзіндік əрекеттердің алғышарттарын ұғыну, білімнің мазмұнын жəне оның

танымдық əдістерін талдау ретінде қарастырылады.

*Үшінші топқа* əлеуметтік-философиялық анықтамалар жатады. Рефлексия – өзіндік сананың

маңызды элементі, оны дамыту факторы ретінде түсіндіріледі.

*Төртінші топқа* педагогикалық анықтамалар жатады. Педагогикалық анықтамаларда

рефлексия – өзін-өзі танудың, түсінудің, тексерудің, бағалаудың негізгі тəсілі жəне ойлаудың қажетті

құралы ретінде қарастырылады.

М. Орлов өзіңің «Өзін-өзі тану жəне өзін-өзі тəрбиелеу» атты ғылыми еңбегінде моделдеу – бұл

өзін-өзі танудың арнайы тəсілі. Мысалы, психологтың көмегіне сүйену, алайда, психологпен əңгіме

жүргізуде, қарым-қатынас жасауға кез келген адам жете бермейді. Сондықтан өзіндік нəтижесін өңдеу

жұмысын дербес жүргізуге болады. Моделдеу - жеке дара қасиеттердің бейнеленуі. Мұның қарапайым

əдістері - өзін суреттеу, «Мен қазіргі шақта», «Мен болашақта», «Мен дос ретінде», «Мен студент»

т.с.с. сурет өзіндік талдауды жеңілдетеді (мен қандаймын?, менде қандай қасиеттер басым?, мен нені

қажет етемін?, мен не істей аламын?). Егер суретте белгілер айқын көрсетілген кезде, бұл тəсіл тиімді

болады. Сондай-ақ, практика өзін-өзі тану процесін жеңілдетеді жəне өзіне басқа жағынан қарауға

көмектеседі. *«Оқыту технологиясы»* ұғымы педагогикада жəне жеке əдiстемеде əсiресе соңғы уақытта

кең таралып отыр. Байқауымызша, бұл ұғымның педагогикада пайда болуы техногендiк өркениеттiң

дамуымен байланысты жəне ХХ ғасырдың басындағы Еуропаның елдерi мен АҚШ–та «технология»

ұғымының өзi де, оған байланысты мəселелер де арнайы зерттеулерге арқау бола бастаған кезге

жатады. ХХ ғасырларда педология шеңберiнде «педагогикалық технология» терминi туындады. Осы

кезеңде педагогикалық техника ұғымы да кеңiнен қолдалынады. «Педагогикалық технология» ұғымы

рефлексология идеяларына негiзделген.

***«Интерактив»*** сөзі бізге ағылшын тілінің «interact» деген сөзінен келген. «Іnter» - бұл «өзара»,

«act» - əрекет ету дегенді білдіреді. *Интерактивті сөзі* - өзара əрекет ету бейімділігін білдіреді немесе

əңгімелесу, əлде кіммен (адаммен) не болмаса əлде немен (мысалы, компьютермен) сұхбаттасу

режімінде болады. Демек, интерактивті оқыту – бұл, ең алдымен, сұхбаттасып оқыту, оның барысында

оқытушы мен оқушының өзара əрекет етуі жүзеге асырылады.

Интерактивті технологияның техникалық құрал-жабдықтарды қолданбай өту əдісіне жұптасып

жұмыс істеу, ротациялық (ауыспалы) үштік, карусель – айналмақ, шағын топтармен жұмыс, аквариум,

аяқталмаған сөйлем, миға шабуыл (мозговой штурм), броундық қозғалыс, есептеу ағашы, өз атынан

сот, азаматтық тыңдау, ролдік (іскерлік) ойын, сығымдау əдісі, өз позицияңды ұстан, дискуссия,

дебаттар т.б. жатады.

Қазіргі күннің білім беру салаларына қояр басты талабы – ақпараттандырылған жан-жақты,

дүниетанымы кең, тəрбиелі əрі саналы шəкірт дайындап шығару болғандықтан, жоғарғы оқу орны

оқытушы-профессорлары алдына үлкен жауапкершілік жүктеледі. Соған байланысты тыңдаушыларға

ақпараттық білім негіздерін негіздеу, ақпараттық технологияны өзіндік даму мен оны іске асыру

құралы ретінде пайдалану дағдыларын қалыптастырып, ақпараттық қоғамға бейімдеу іс-əрекетін

жүзеге асыру болып отыр. Осы орайда педагогикалық еңбектің тиімділігін арттыруға,

тыңдаушылардың білім-білік, дағды сапаларының жақсаруына септігін тигізетін ақпараттық

технологияның бір түрі – интерактивті технология.

Интерактивті оқытудың басты мақсатының өзі сол - білім алушыларды өз бетінше ой қорытып,

жауап табуға уйрету.

Интерактивті əдістеме өзара қарым-қатынастың мол ауқымын қамтиды. Мұнда балалардың

бұған дейін алған өмірлік тəжірибелері білім берудің негізгі көзі болып табылады. Бұл əдісте білім

алушы мыналармен қарым-қатынасқа түседі:

- мұғаліммен (сұраққа жауап берген кезде);

- өзге балалармен (қосақталып жұмыс істеген кезде);

- шағын топтармен (топпен жұмыс істеген кезде);

- белгілі бір топпен, аудиториямен (сауалнама алғанда)

- кейбір техника түрлерімен (компьютермен интернетке шыққанда т.б.).

Интерактивті əдістің ерекшелігі – бала өзгелермен араласу барысында ашыла түседі, көбірек

оқып, тəжірибе жинай білуі керек. Тəжірибе интеллектуалдық тəуелсіздіктің негізі болып табылады

жəне барлық өркениетті азаматтың қажетті құралы десек те болады.

*Интерактивті оқыту технологиясы* – бұл коллективтік, өзін-өзі толықтыратын, барлық

қатысушылардың өзара əрекетіне негізделген процесс. Интерактивті əдістер арқылы

тыңдаушылардың белсенділігін арттыра аламыз. ***Белсенділік*** (лат. Activus - əрекетшіл) - бұл

психикалық көрініс, қарқынды немесе бір ерекше əрекет жасауда көрінетін адам мінезінің бір қыры.

Ф. Энгельс айтуынша: «əрекетшілдік - тіршілік иесінің бəріне тəн өз бетімен жауап қайтару қабілеті».

Адамның белсенділігі өз қажетін қанағаттандыру үрдісі кезінде көрінеді. Сондықтан интерактивті

əдістерді тиімді пайдалану арқылы тыңдаушылардың белсенділігін арттырып, рефлексиясын

қалыптастыруға мүмкіндік бере аламыз.

**Əдебиеттер**

1. Биязева А.А. Рефлексивные процессы в сознании и деятельности учителя: дис. канд. психол.наук. – М.,

1993. – 132 с.

2. Мынбаева А.К., Садвакасова З.М. Инновационные методы обучения. – Алматы.:ИП Волкова, 2009- 341 с.

3. Əлқожаева Н.С.., Төлешова Ұ.Б. Жоғары мектептің оқу үрдісінде педагогикалық технологияларды қолдану

(оқу-əдістемелік құралы) // «Қазақ университеті» Алматы-2009 ж.